title: Kommissionens gennemførelsesforordning (EU) 2017/1500 af 23. august 2017 om 275. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
               25.8.2017

               DA

               Den Europæiske Unions Tidende

               L 219/5

         KOMMISSIONENS GENNEMFØRELSESFORORDNING (EU) 2017/1500
   af 23. august 2017
   om 275. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

               (2)

               Den 18. august 2017 besluttede Sanktionskomitéen under FN's Sikkerhedsråd at tilføje et punkt til listen over de personer, grupper og enheder, der er omfattet af indefrysningen af pengemidler og økonomiske ressourcer. Bilag I til forordning (EF) nr. 881/2002 bør derfor ændres.

               (3)

               For at sikre, at foranstaltningerne i denne forordning er effektive, bør den træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. august 2017.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      I bilag I til forordning (EF) nr. 881/2002 tilføjes følgende punkt under overskriften »Fysiske personer«:

         »Shane Dominic Crawford (alias: a) Asadullah, b) Abu Sa'd at-Trinidadi, c) Asad). Fødselsdato: 22.2.1986. Fødested: Mount Hope, Trinidad og Tobago. Nationalitet: trinidadisk. Pasnr.: a) trinidadisk pas nr. TA959547, udstedt 19.11.2013 (af immigrationsforvaltningen i Trinidad og Tobago, udløbsdato 18.11.2018); a) trinidadisk pas nr. T1071839, udstedt 8.11.2004 (af immigrationsforvaltningen i Trinidad og Tobago, udløbsdato 7.11.2014). Nationalt identifikationsnr.: a) trinidadisk nationalt identifikationsnr. 19860222007, udstedt 16.6.2011 (udløbsdato 16.6.2016); b) trinidadisk fødselsattest B394445, udstedt 23.1.2007; c) trinidadisk kørekort 892124B, udstedt 30.8.2007 (udløbsdato 30.8.2010). Adresse: a) Den Syriske Arabiske Republik (pr. maj 2014), b) Reyhanli, Hatay, Tyrkiet (tidligere opholdssted fra november 2013 til maj 2014), c) 349 Dass Branch Trace, Dass Trace, Enterprise Chaguanas, Trinidad og Tobago (fra fødslen til 27.11.2013), d) LP# 41 Ballisier Road, Smith Field Lands, Wallerfield, County of St. George East, Trinidad og Tobago (alternativt opholdssted pr. september 2011). Andre oplysninger: Fysiske kendetegn: øjenfarve: brun; hårfarve: mørk; hudfarve: lysebrun; kropsbygning: middel; højde: 174 cm; vægt: 64 kg; taler engelsk og arabisk. Den i artikel 7d, stk. 2, litra i), omhandlede dato: 18.8.2017.«


title: Kommissionens gennemførelsesforordning (EU) 2017/1005 af 15. juni 2017 om gennemførelsesmæssige tekniske standarder vedrørende formatet og tidsfristerne for meddelelser om og offentliggørelse af suspension og fjernelse af finansielle instrumenter fra handelen i henhold til Europa-Parlamentets og Rådets direktiv 2014/65/EU om markeder for finansielle instrumenter (EØS-relevant tekst. )

text:
               16.6.2017

               DA

               Den Europæiske Unions Tidende

               L 153/1

         KOMMISSIONENS GENNEMFØRELSESFORORDNING (EU) 2017/1005
   af 15. juni 2017
   om gennemførelsesmæssige tekniske standarder vedrørende formatet og tidsfristerne for meddelelser om og offentliggørelse af suspension og fjernelse af finansielle instrumenter fra handelen i henhold til Europa-Parlamentets og Rådets direktiv 2014/65/EU om markeder for finansielle instrumenter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (1), særlig artikel 32, stk. 3, og artikel 52, stk. 3, og
   ud fra følgende betragtninger:

               (1)

               Direktiv 2014/65/EU fastlægger et system, som indebærer, at suspensioner af handelen, ophævelsen af sådanne suspensioner og fjernelse fra handelen skal offentliggøres og meddeles rettidigt og effektivt.

               (2)

               Markedspladsoperatørers og kompetente myndigheders offentliggørelse af ovennævnte oplysninger på deres websteder sikrer nem adgang, uden at det medfører nævneværdige meromkostninger. Offentliggørelse på webstedet bør derfor være det primære middel til offentliggørelse og samtidig spredning af oplysningerne i Unionen. For at sikre, at oplysningerne er tilgængelige for alle samtidigt, bør offentliggørelse på anden måde kun være muligt samtidig med eller efter offentliggørelse på webstedet.

               (3)

               På grund af behovet for hurtig og præcis kommunikation, der muliggør effektiv udveksling af oplysninger og det samarbejde, der er omhandlet i direktiv 2014/65/EU, bør der fastsættes bestemmelser om ensartede formater og tidsfrister for meddelelserne og offentliggørelsen, der muliggør nem og effektiv meddelelse og offentliggørelse af alle relevante oplysninger. Anvendelsen af disse formater og tidsfrister bør ikke være til hinder for anvendelse af andre formater eller tidsfrister under ekstraordinære og uforudseelige omstændigheder, hvor de formater og tidsfrister, der er fastsat i denne forordning, ikke ville være passende under hensyntagen til det store omfang og den hastende karakter af meddelelser, der følger af f.eks. lukning af hele markedet.

               (4)

               Af konsekvenshensyn og for at sikre velfungerende finansmarkeder er det nødvendigt, at bestemmelserne i denne forordning og bestemmelserne i direktiv 2014/65/EU anvendes fra den samme dato.

               (5)

               Denne forordning er baseret på det udkast til gennemførelsesmæssige tekniske standarder, som Den Europæiske Værdipapir- og Markedstilsynsmyndighed (ESMA) har forelagt Kommissionen.

               (6)

               ESMA har foretaget åbne offentlige høringer om det udkast til gennemførelsesmæssige tekniske standarder, som ligger til grund for denne forordning, samt anmodet interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010, om en udtalelse (2) —

         VEDTAGET DENNE FORORDNING:
   Artikel 1
   Anvendelsesområde
   Denne forordning fastlægger formatet og tidsfristerne for følgende meddelelser og offentliggørelser:

               a)

               offentliggørelse foretaget af en markedsoperatør på et reguleret marked, et investeringsselskab eller en markedsoperatør, der driver en MHF eller en OHF, af en beslutning om at suspendere eller fjerne et finansielt instrument og, når det er relevant, tilknyttede derivater fra handelen eller at ophæve en suspension

               b)

               meddelelse af de i litra a) omhandlede beslutninger til den relevante kompetente myndighed

               c)

               en kompetent myndigheds offentliggørelse af en beslutning om at suspendere eller fjerne et finansielt instrument og, når det er relevant, tilknyttede derivater fra handelen eller at ophæve en suspension

               d)

               en kompetent myndigheds meddelelse til ESMA og andre kompetente myndigheder om en beslutning om at suspendere eller fjerne et finansielt instrument og, når det er relevant, tilknyttede derivater fra handelen eller at ophæve en suspension

               e)

               en underrettet kompetent myndigheds meddelelse til ESMA og andre kompetente myndigheder om en beslutning om, hvorvidt en beslutning som omhandlet i litra d) skal følges.

         Artikel 2
   Definition af begrebet »markedspladsoperatør«
   I denne forordning forstås ved »markedspladsoperatør« enhver af følgende:

               a)

               en markedsoperatør, der driver et reguleret marked, en MHF eller en OHF

               b)

               et investeringsselskab, der driver en MHF eller en OHF.

         Artikel 3
   Format for markedspladsoperatørers offentliggørelse og meddelelse
   1.   Markedspladsoperatører skal offentliggøre de i artikel 1, litra a), omhandlede beslutninger på deres websteder i det format, der er fastsat i tabel 2 i bilaget.
   2.   Markedspladsoperatører skal meddele den relevante kompetente myndighed de i artikel 1, litra a), omhandlede beslutninger i et maskinlæsbart standardformat, der er godkendt af den pågældende kompetente myndighed, i det format, der er fastsat i tabel 2 i bilaget.
   Artikel 4
   Tidsfrist for markedspladsoperatørers offentliggørelser og meddelelser
   1.   Markedspladsoperatører skal offentliggøre de i artikel 1, litra a), omhandlede beslutninger øjeblikkeligt.
   2.   Markedspladsoperatører skal ikke offentliggøre de i artikel 1, litra a), omhandlede beslutninger ved hjælp af andre midler inden offentliggørelsen i overensstemmelse med artikel 3, stk. 1.
   3.   Markedspladsoperatører skal meddele den relevante kompetente myndighed de i artikel 1, litra a), omhandlede beslutninger samtidig med offentliggørelsen eller umiddelbart derefter.
   Artikel 5
   Format for de kompetente myndigheders offentliggørelser og meddelelser
   1.   De kompetente myndigheder skal offentliggøre den i artikel 1, litra c), omhandlede beslutning på et websted i det format, der er fastsat i tabel 3 i bilaget.
   2.   De kompetente myndigheder skal meddele de i artikel 1, litra d) og e), omhandlede beslutninger i et maskinlæsbart standardformat i det format, der er fastsat i henholdsvis tabel 3 og 4 i bilaget.
   Artikel 6
   Format for de kompetente myndigheders offentliggørelser og meddelelser
   1.   De kompetente myndigheder skal offentliggøre den i artikel 1, litra c), omhandlede beslutning øjeblikkeligt.
   2.   De kompetente myndigheder skal meddele den i artikel 1, litra d), omhandlede beslutning samtidig med offentliggørelsen eller umiddelbart derefter.
   3.   En underrettet kompetent myndighed skal meddele den i artikel 1, litra e), omhandlede beslutning uden unødig forsinkelse efter modtagelsen af den i artikel 1, litra d), omhandlede meddelelse.
   Artikel 7
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 3. januar 2018.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juni 2017.

            På Kommissionens vegne

         Jean-Claude JUNCKER

            Formand

      (1)  EUT L 173 af 12.6.2014, s. 349.

      (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

      BILAG

         Tabel 1

         Symboler, der skal anvendes i alle tabeller

                  SYMBOL

                  DATATYPE

                  DEFINITION

                  {ALPHANUM-n}

                  Op til n alfanumeriske tegn

                  Fritekstfelt

                  {COUNTRYCODE_2}

                  2 alfanumeriske tegn

                  Tobogstavlandekode i henhold til ISO 3166-1 (alpha-2-landekode)

                  {DATE_TIME_FORMAT}

                  ISO 8601-dato- og klokkeslætsformat

                  Dato og klokkeslæt i følgende format:

                              —

                              ÅÅÅÅ-MM-DDTtt:mm:ss.Z.

                              —

                              »ÅÅÅÅ« er året.

                              —

                              »MM« er måneden.

                              —

                              »DD« er dagen.

                              —

                              »T« — betyder, at bogstavet »T« skal benyttes.

                              —

                              »tt« er timen.

                              —

                              »mm« er minuttet.

                              —

                              »ss« er sekundet.

                              —

                              »Z« er UTC-tid.

                        Datoer og klokkeslæt angives i UTC.

                  {ISIN}

                  12 alfanumeriske tegn

                  ISIN-kode i henhold til ISO 6166

                  {LEI}

                  20 alfanumeriske tegn

                  Identifikator for juridiske enheder (LEI) i henhold til ISO 17442

                  {MIC}

                  4 alfanumeriske tegn

                  Markedsidentifikator i henhold til ISO 10383

         Tabel 2

         Format for en markedspladsoperatørs offentliggørelse og meddelelse til den relevante kompetente myndighed af sin beslutning om at suspendere eller fjerne et finansielt instrument og tilknyttede derivater fra handelen og sin beslutning om at ophæve en suspension af et finansielt instrument og tilknyttede derivater

                  FELT

                  OPLYSNINGER, DER SKAL INDBERETTES

                  INDBERETNINGSFORMAT

                  Dato og klokkeslæt for offentliggørelsen/meddelelsen

                  Dette felt udfyldes med datoen og klokkeslættet for offentliggørelsen/meddelelsen

                  {DATE_TIME_FORMAT}

                  Foranstaltningstype

                  Feltet skal udfyldes med foranstaltningstypen.

                  Suspension, fjernelse, ophævelse af en suspension.

                  Begrundelse for foranstaltningen

                  Feltet skal udfyldes med en begrundelse for foranstaltningen

                  {ALPHANUM-350}

                  Gældende fra

                  Dette felt udfyldes med datoen og klokkeslættet for foranstaltningens gyldighed.

                  {DATE_TIME_FORMAT}

                  Gældende til

                  Dette felt udfyldes med datoen og klokkeslættet for ophøret af foranstaltningens gyldighed.

                  {DATE_TIME_FORMAT}

                  Igangværende

                  Feltet skal udfyldes med »sandt«, hvis foranstaltningen er igangværende, og i modsat fald med »falsk«.

                  »Sandt«— foranstaltningen er igangværende
                  »Falsk«— foranstaltningen er ikke igangværende

                  Markedsplads(er)

                  Feltet skal udfyldes med MIC-koden eller MIC-koderne for de(n) markedsplads(er) eller dele heraf, som foranstaltningen vedrører.

                  {MIC}
                  Hvis der skal oplyses flere MIC-koder, udfyldes dette felt med MIC-koder adskilt af komma.

                  Udsteders navn

                  Feltet skal udfyldes med navnet på udstederen af det instrument, som foranstaltningen vedrører.

                  {ALPHANUM-350}

                  Udsteder

                  Feltet skal udfyldes med LEI for udstederen af det instrument, som foranstaltningen vedrører.

                  {LEI}

                  Identifikator for instrument

                  Feltet skal udfyldes med ISIN for instrumentet.

                  {ISIN}

                  Instrumentets fulde navn

                  Feltet skal udfyldes med instrumentets navn.

                  {ALPHANUM-350}

                  Tilknyttede derivater

                  Feltet skal udfyldes med ISIN-koder for de tilknyttede derivater, jf. Kommissionens delegerede forordning (EU) 2017/569 (1), som foranstaltningen også vedrører.

                  {ISIN}
                  Hvis der skal oplyses flere ISIN-koder, udfyldes dette felt med ISIN-koder adskilt af komma.

                  Andre tilknyttede instrumenter

                  Feltet skal udfyldes med ISIN-koderne for de tilknyttede derivater, som foranstaltningen påvirker.

                  {ISIN}
                  Hvis der skal oplyses flere ISIN-koder, udfyldes dette felt med ISIN-koder adskilt af komma.

                  Bemærkninger

                  Feltet skal udfyldes med bemærkninger.

                  {ALPHANUM-350}

         Tabel 3

         Format for de kompetente myndigheders offentliggørelse og meddelelse af beslutningen om at suspendere eller fjerne et finansielt instrument og relaterede derivater fra handelen og at ophæve en suspension af et finansielt instrument og relaterede derivater

                  FELT

                  OPLYSNINGER, DER SKAL INDBERETTES

                  INDBERETNINGSFORMAT

                  Kompetent myndighed

                  Dette felt udfyldes med akronymet for den kompetente myndighed, som står bag offentliggørelsen/meddelelsen

                  {ALPHANUM-10}

                  Den kompetente myndigheds medlemsstat

                  Dette felt udfyldes med landekoden for medlemsstaten, som står bag offentliggørelsen/meddelelsen

                  {COUNTRYCODE_2}

                  Markedspladsoperatør som initiativtager til projektet

                  Feltet skal udfyldes med:

                              —

                              sandt, hvis initiativtageren til foranstaltningen er en markedspladsoperatør, eller

                              —

                              falsk, hvis initiativtageren til foranstaltningen ikke er en markedspladsoperatør, men en kompetent myndighed.

                  »Sandt«— markedspladsoperatør som initiativtager
                  »Falsk«— ikke en markedspladsoperatør som initiativtager

                  Dato og klokkeslæt for offentliggørelsen/meddelelsen

                  Dette felt udfyldes med datoen og klokkeslættet for offentliggørelsen/meddelelsen

                  {DATE_TIME_FORMAT}

                  Foranstaltningstype

                  Feltet skal udfyldes med foranstaltningstypen.

                  Suspension, fjernelse, ophævelse af en suspension.

                  Begrundelse for foranstaltningen

                  Feltet skal udfyldes med en begrundelse for foranstaltningen.

                  {ALPHANUM-350}

                  Gældende fra

                  Dette felt udfyldes med datoen og klokkeslættet for foranstaltningens gyldighed.

                  {DATE_TIME_FORMAT}

                  Gældende til

                  Dette felt udfyldes med datoen og klokkeslættet for ophøret af foranstaltningens gyldighed.

                  {DATE_TIME_FORMAT}

                  Igangværende

                  Feltet skal udfyldes med »sandt«, hvis foranstaltningen er igangværende, og i modsat fald med »falsk«.

                  »Sandt«— foranstaltningen er igangværende
                  »Falsk«— foranstaltningen er ikke igangværende

                  Markedsplads(er)

                  Feltet skal udfyldes med MIC-koden eller MIC-koderne for de(n) markedsplads(er) eller dele heraf, som foranstaltningen vedrører.

                  {MIC}
                  Hvis der skal oplyses flere MIC-koder, udfyldes dette felt med MIC-koder adskilt af komma.

                  Udsteders navn

                  Feltet skal udfyldes med navnet på udstederen af det instrument, som foranstaltningen vedrører.

                  {ALPHANUM-350}

                  Udsteder

                  Feltet skal udfyldes med LEI for udstederen af det instrument, som foranstaltningen vedrører.

                  {LEI}

                  Identifikator for instrument

                  Feltet skal udfyldes med ISIN for instrumentet.

                  {ISIN}

                  Instrumentets fulde navn

                  Feltet skal udfyldes med instrumentets navn.

                  {ALPHANUM-350}

                  Tilknyttede derivater

                  Feltet skal udfyldes med ISIN-koden for de tilhørende derivater, jf. delegerede forordning (EU) 2017/569, som foranstaltningen også vedrører.

                  {ISIN}
                  Hvis der skal oplyses flere ISIN-koder, udfyldes dette felt med ISIN-koder adskilt af komma.

                  Andre tilknyttede instrumenter

                  Feltet skal udfyldes med ISIN-koderne for de tilknyttede derivater, som foranstaltningen påvirker.

                  {ISIN}
                  Hvis der skal oplyses flere ISIN-koder, udfyldes dette felt med ISIN-koder adskilt af komma.

                  Bemærkninger

                  Feltet skal udfyldes med bemærkninger.

                  {ALPHANUM-350}

         Tabel 4

         Formatet for de kompetente myndigheders meddelelse til ESMA og andre kompetente myndigheder af deres beslutninger om, hvorvidt en suspension, fjernelse eller ophævelse af en suspension skal følges

                  FELT

                  OPLYSNINGER, DER SKAL INDBERETTES

                  INDBERETNINGSFORMAT

                  Kompetent myndighed

                  Dette felt udfyldes med akronymet for den kompetente myndighed, som gav meddelelse om den oprindelige foranstaltning.

                  {ALPHANUM-10}

                  Den kompetente myndigheds medlemsstat

                  Dette felt udfyldes med landekoden for medlemsstaten for den kompetente myndighed, som gav meddelelse om den oprindelige foranstaltning.

                  {COUNTRYCODE_2}

                  Den kompetente myndighed, der indledte den aktuelle foranstaltning

                  Dette felt udfyldes med akronymet for den kompetente myndighed, som enten følger eller ikke følger den oprindelige foranstaltning.

                  {ALPHANUM-10}

                  Medlemsstat for den kompetente myndighed, der indledte den aktuelle foranstaltning

                  Dette felt udfyldes med landekoden for medlemsstaten for den kompetente myndighed, som enten følger eller ikke følger den oprindelige foranstaltning.

                  {COUNTRYCODE_2}

                  Oprindelig foranstaltningstype

                  Feltet skal udfyldes med den oprindelige foranstaltningstype.

                  Suspension, fjernelse, ophævelse af en suspension.

                  Beslutning om at følge, hvis det er relevant

                  Feltet skal, hvis det er relevant, udfyldes med:

                              —

                              sandt, hvis foranstaltningen følges, eller

                              —

                              falsk, hvis foranstaltningen ikke følges.

                  »Sandt«— foranstaltningen følges
                  »Falsk«— foranstaltningen følges ikke

                  Årsagerne til beslutningen om ikke at følge en fjernelse, suspension eller ophævelse heraf, hvis relevant

                  Feltet skal udfyldes med årsagerne til beslutningen om ikke at følge en fjernelse, suspension eller ophævelse heraf, hvis relevant.

                  {ALPHANUM-350}

                  Dato og klokkeslæt for meddelelsen

                  Dette felt udfyldes med datoen og klokkeslættet for meddelelsen om den aktuelle foranstaltning.

                  {DATE_TIME_FORMAT}

                  Gældende fra

                  Dette felt udfyldes med datoen og klokkeslættet for den aktuelle foranstaltnings gyldighed.

                  {DATE_TIME_FORMAT}

                  Gældende til

                  Dette felt udfyldes med datoen og klokkeslættet for ophøret af den aktuelle foranstaltnings gyldighed.

                  {DATE_TIME_FORMAT}

                  Igangværende

                  Feltet skal udfyldes med »sandt«, hvis foranstaltningen er igangværende, og i modsat fald med »falsk«.

                  »Sandt«— foranstaltningen er igangværende
                  »Falsk«— foranstaltningen er ikke igangværende

                  Markedsplads(er)

                  Feltet skal udfyldes med MIC-koden eller MIC-koderne for de(n) markedsplads(er) eller dele heraf, som den aktuelle foranstaltning vedrører.

                  {MIC}
                  Hvis der skal oplyses flere MIC-koder, udfyldes dette felt med MIC-koder adskilt af komma.

                  Udsteders navn

                  Feltet skal udfyldes med navnet på udstederen af det instrument, som foranstaltningen vedrører.

                  {ALPHANUM-350}

                  Udsteder

                  Feltet skal udfyldes med LEI for udstederen af det instrument, som foranstaltningen vedrører.

                  {LEI}

                  Identifikator for instrument

                  Feltet skal udfyldes med ISIN for instrumentet.

                  {ISIN}

                  Instrumentets fulde navn

                  Feltet skal udfyldes med instrumentets navn.

                  {ALPHANUM-350}

                  Tilknyttede derivater

                  Feltet skal udfyldes med ISIN-koden for de tilhørende derivater, jf. delegerede forordning (EU) 2017/569, som foranstaltningen også vedrører.

                  {ISIN}
                  Hvis der skal oplyses flere ISIN-koder, udfyldes dette felt med ISIN-koder adskilt af komma.

                  Andre tilknyttede instrumenter

                  Feltet skal udfyldes med ISIN-koderne for de tilknyttede derivater, som foranstaltningen påvirker.

                  {ISIN}
                  Hvis der skal oplyses flere ISIN-koder, udfyldes dette felt med ISIN-koder adskilt af komma.

                  Bemærkninger

                  Feltet skal udfyldes med bemærkninger.

                  {ALPHANUM-350}

         (1)  Kommissionens delegerede forordning (EU) 2017/569 af 24. maj 2016 om supplerende regler til Europa-Parlamentets og Rådets direktiv 2014/65/EU for så vidt angår reguleringsmæssige tekniske standarder for suspension og fjernelse af finansielle instrumenter fra handelen (EUT L 87 af 31.3.2017, s. 122).


title: Kommissionens gennemførelsesforordning (EU) nr. 839/2012 af 18. september 2012 om godkendelse af urinstof som fodertilsætningsstof til drøvtyggere  EØS-relevant tekst

text:
               19.9.2012

               DA

               Den Europæiske Unions Tidende

               L 252/11

         KOMMISSIONENS GENNEMFØRELSESFORORDNING (EU) Nr. 839/2012
   af 18. september 2012
   om godkendelse af urinstof som fodertilsætningsstof til drøvtyggere
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 82/471/EØF af 30. juni 1982 om visse produkter, der anvendes i foderstoffer (2).

               (2)

               Urinstof blev godkendt uden tidsbegrænsning ved direktiv 82/471/EØF. Dette tilsætningsstof blev derpå opført i fællesskabsregistret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Der er indgivet en ansøgning om en ny vurdering af urinstof som fodertilsætningsstof til drøvtyggere i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning, ligesom der er anmodet om, at tilsætningsstoffet klassificeres i tilsætningsstofkategorien »tilsætningsstoffer med ernæringsmæssige egenskaber«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (EFSA) konkluderede i sin udtalelse af 7. marts 2012 (3), at urinstof ikke har skadelige virkninger på dyrs eller menneskers sundhed eller på miljøet i forbindelse med de påtænkte anvendelsesformål, og at tilsætningsstoffet tilfører ikke-proteinholdigt kvælstof til den mikrobielle proteinsyntese i vommen. EFSA mener ikke, at der er behov for særlige krav om overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.

               (5)

               Vurderingen af urinstof viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.

               (6)

               Da godkendelsesbetingelserne for urinstof ændres, og eftersom der ikke er nogen direkte og umiddelbare virkninger for sikkerheden, bør de berørte parter have en rimelig frist inden godkendelsen til at forberede sig, så de kan opfylde de nye krav, godkendelsen medfører. Desuden bør der indrømmes en overgangsperiode til bortskaffelse af eksisterende lagre af urinstof, der er godkendt ved direktiv 82/471/EØF, og af foder, der indeholder urinstof.

               (7)

               Det er urimeligt besværligt for brugerne gentagne gange fra den ene dag til den næste at skulle tilpasse mærkningen af foder, der indeholder forskellige tilsætningsstoffer, som er blevet godkendt et efter et i henhold til proceduren i artikel 10, stk. 2, i forordning (EF) nr. 1831/2003, og for hvilke der skal overholdes nye mærkningsregler. Den administrative byrde for brugerne bør derfor mindskes gennem indrømmelse af en tidsfrist, der muliggør en glidende ændring af mærkningen.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse
   Det i bilaget opførte præparat, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »urinstof og derivater heraf«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Mærkningskrav
   Foder indeholdende urinstof mærkes i overensstemmelse med denne forordning senest den 19. maj 2013.
   Foder indeholdende urinstof, der er mærket i overensstemmelse med direktiv 82/471/EØF inden den 19. maj 2013, kan dog fortsat markedsføres, indtil lagrene er opbrugt.
   Artikel 3
   Overgangsforanstaltninger
   Eksisterende lagre af urinstof og foder indeholdende urinstof, der ikke er opbrugt på datoen for denne forordnings ikrafttrædelse, kan fortsat markedsføres og anvendes på de betingelser, der er fastsat i direktiv 82/471/EØF, indtil de er opbrugt.
   Artikel 4
   Ikrafttrædelse
   Denne forordning træder i kraft den 19. november 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. september 2012.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 213 af 21.7.1982, s. 8.

      (3)  EFSA Journal 2012; 10(3):2624.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg/kg fuldfoder med et vandindhold på 12 %

                     Kategori: tilsætningsstoffer med ernæringsmæssige egenskaber. Funktionel gruppe: urinstof og derivater heraf.

                  3d1

                  —

                  Urinstof

                                 Tilsætningsstoffets sammensætning

                                          Urinstofindhold: mindst 97 %

                                          Kvælstofindhold: 46 %

                                 Aktivstoffets karakteristika

                              Diaminomethanon, CAS-nr.: 58069-82-2, kemisk formel: (NH2)2CO

                                 Analysemetoder
                                  (1)

                                          Bestemmelse af det samlede kvælstofindhold i fodertilsætningsstoffet: Titrimetri (metode 2.3.3 i bilag IV til forordning (EF) nr. 2003/2003)

                                          Bestemmelse af bidraget fra biuret til det samlede kvælstofindhold i fodertilsætningsstoffet: Spektrofotometri (metode 2.5 i bilag IV til forordning (EF) nr. 2003/2003)

                                          Bestemmelse af indholdet af urinstof i forblandinger, foderblandinger og fodermidler: Spektrofotometri (bilag III, afdeling D, til forordning (EF) nr. 152/2009)

                  Drøvtyggere med en funktionel vom

                  —

                  8 800

                  I brugsvejledningen for fodertilsætningsstoffet og for foder indeholdende urinstof anføres nedenstående:

                     »Urinstof må kun gives som foder til dyr med en funktionel vom. Fodring med urinstof bør kun øges gradvist til maksimumdosis. Der bør kun gives en maksimumsdosis af urinstof i foder, der har et højt indhold af letfordøjelige kulhydrater og et lavt indhold af opløseligt kvælstof.
                     Urinstof-N bør højst udgøre 30 % af det samlede kvælstofindhold i den daglige ration.«

                  19. november 2022

         (1)  Nærmere oplysninger om analysemetoderne findes på EF-referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Kommissionens gennemførelsesforordning (EU) nr. 914/2014 af 21. august 2014 om 217. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               22.8.2014

               DA

               Den Europæiske Unions Tidende

               L 248/7

         KOMMISSIONENS GENNEMFØRELSESFORORDNING (EU) Nr. 914/2014
   af 21. august 2014
   om 217. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen, (1) særlig artikel 7, stk. 1, litra a), og artikel 7a, stk. 1 og 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 15. august 2014 besluttede Sanktionskomitéen under FN's Sikkerhedsråd at tilføje seks fysiske personer til listen over de personer, grupper og enheder, der er omfattet af indefrysningen af pengemidler og økonomiske ressourcer. Den 4. august 2013 besluttede Sanktionskomitéen under FN's Sikkerhedsråd endvidere at ændre to punkter på listen.

               (3)

               Bilag I til forordning (EF) nr. 881/2002 bør derfor ajourføres.

               (4)

               For at sikre, at foranstaltningerne i denne forordning er effektive, bør den træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. august 2014.

            På Kommissionens vegne

            På formandens vegne

            Chef for Tjenesten for UdenrigspolitiskeInstrumenter

      (1)  EFT L 139 af 29.5.2002, s. 9.

      BILAG
      I bilag I til forordning (EF) nr. 881/2002 foretages følgende ændringer:

                  1)

                  Følgende punkter indsættes under overskriften »Fysiske personer«:

                              a)

                                 »Abdelrahman Mouhamad Zafir al Dabidi al Jahani (alias (a) Abd Al-Rahman Muhammad Zafir Al-Dubaysi Al-Juhni, (b) Abd Al-Rahman Muhammad Zafir al-Dubaysi al-Jahni, (c) Abd Al-Rahman Muhammad Zafir al-Dubaysi al-Jahani, (d) Abd Al-Rahman Muhammad Zafir al-Dubaysi al-Juhani, (e) Abdulrhman Mohammed D. Aljahani, (f) Abu al-Wafa', (g) Abu Anas, (h) Abd al-Rahman Muhammad Zafir al-Dabisi al-Jahani, (i) Abu Wafa al-Saudi, (j) Abu al-Wafa, (k) Abd al-Rahman Muhammad Thafir al-Jahni, (l) Abd al-Rahman Muhammad al-Juhani, (m) Abdelrahman Mouhamad Zafir al Dabissi Juhan, (n) Abdelrahman Mouhamad Zafir al Dabissi Juhani, (o) Abou Wafa al Saoudi). Fødselsdato: (a) 4.12.1971 (b) 1977. Fødested: Kharj, Saudi-Arabien. Nationalitet: Saudiarabisk. Pasnummer: F50859. Nationalt identitetsnr.: Saudiarabisk nationalt identitetsnr. 1027508157. Den i artikel 2a, stk. 4, litra b), omhandlede dato: 15.8.2014.«

                              b)

                                 »Hajjaj Bin Fahd al Ajmi (alias (a). Hijaj Fahid Hijaj Muhammad Sahib al-Ajmi, (b) Hicac Fehid Hicac Muhammed Sebib al-Acmi, (c) Hajjaj bin-Fahad al-Ajmi, (d) Sheikh Hajaj al-Ajami, (e) Hajaj al-Ajami, (f) Ajaj Ajami). Fødselsdato: 10.8.1987. Fødested: Kuwait. Nationalitet: Kuwaitisk. Den i artikel 2a, stk. 4, litra b), omhandlede dato: 15.8.2014.«

                              c)

                                 »Abou Mohamed al Adnani (alias (a). Yaser Khalaf Nazzal Alrawi, (b) Jaber Taha Falah, (c) Abou Khattab, (d) Abou Sadeq Alrawi, (e) Tah al Binchi, (f) Abu Mohammed al-Adnani, (g) Taha Sobhi Falaha, (h) Yasser Khalaf Hussein Nazal al-Rawi, (i) Abu Baker al-Khatab, (j) Abu Sadek al-Rawi, (k) Taha al-Banshi, (l) Abu Mohamed al-Adnani, (m) Abu-Mohammad al-Adnani al-Shami, (n) Hajj Ibrahim). Fødselsdato: Ca. 1977. Fødested: Binnish, Den Syriske Arabiske Republik. Nationalitet: Irakisk. Andre oplysninger: Officiel talsmand for Den Islamiske Stat Irak og Levanten (ISIL) opført som Al-Qaida i Irak. Den i artikel 2a, stk. 4, litra b), omhandlede dato: 15.8.2014.«

                              d)

                                 »Said Arif (alias (a). Said Mohamed Arif, (b) Omar Gharib, (c) Abderahmane, (d) Abdallah al-Jazairi, (e) Slimane Chabani, (f) Souleiman). Fødselsdato: (a) 25.6.1964 (b) 5.12.1965. Fødested: Oran, Algeriet. Nationalitet: Algerisk. Den i artikel 2a, stk. 4, litra b), omhandlede dato: 15.8.2014.«

                              e)

                                 »Abdul Mohsen Abdallah Ibrahim al Charekh (alias (a). Abdul Mohsen Abdullah Ibrahim Al-Sharikh, (b) Sanafi al Nasr). Fødselsdato: 13.7.1985. Fødested: Saqra, Saudi Arabien. Nationalitet: Saudiarabisk. Den i artikel 2a, stk. 4, litra b), omhandlede dato: 15.8.2014.«

                              f)

                                 »Hamid Hamad Hamid al-'Ali. Fødselsdato: 17.11.1960. Fødested: (a) Kuwait, (b) Qatar. Den i artikel 2a, stk. 4, litra b), omhandlede dato: 15.8.2014.«

                  2)

                  Punktet »Khalid Abd Al-Rahman Hamd Al-Fawaz (alias (a) Al-Fauwaz, Khaled, (b) Al-Fauwaz, Khaled A., (c) Al-Fawwaz, Khalid, (d) Al Fawwaz, Khalik; (e) Al-Fawwaz, Khaled, (f) Al Fawwaz, Khaled, (g) Khalid Abdulrahman H. Al Fawaz). Adresse: London, Det Forenede Kongerige. Fødselsdato: 24.8.1962. Fødested: Kuwait. Nationalitet: Saudiarabisk. Pasnummer: 456682 (udstedt den 6.11.1990, udløbet den 13.9.1995). Den i artikel 2a, stk. 4, litra b), omhandlede dato: 24.4.2002.« under overskriften »Fysiske personer« affattes således:
                  »Khalid Abd Al-Rahman Hamd Al-Fawaz (alias (a) Khaled Al-Fauwaz,, (b) Khaled A. Al-Fauwaz, (c) Khalid Al-Fawwaz, (d) Khalik Al Fawwaz, (e) Khaled Al-Fawwaz, (f) Khaled Al Fawwaz, (g) Khalid Abdulrahman H. Al Fawaz). Adresse: Amerikas Forenede Stater. Fødselsdato: 24.8.1962. Fødested: Kuwait. Nationalitet: Saudiarabisk. Pasnummer: 456682 (udstedt den 6.11.1990, udløbet den 13.9.1995). Den i artikel 2a, stk. 4, litra b), omhandlede dato: 24.4.2002.«

                  3)

                  Punktet »Mostafa Kamel Mostafa Ibrahim (alias (a) Mustafa Kamel Mustafa, (b) Adam Ramsey Eaman, (c) Kamel Mustapha Mustapha, (d) Mustapha Kamel Mustapha, (e) Abu Hamza, (f) Mostafa Kamel Mostafa, (g) Abu Hamza Al-Masri, (h) Al-Masri, Abu Hamza, (i) Al-Misri, Abu Hamza). Adresse: (a) 9 Aldbourne Road, Shepherds Bush, London W12 OLW, Det Forenede Kongerige; (b) 8 Adie Road, Hammersmith, London W6 OPW, Det Forenede Kongerige. Fødselsdato: 15.4.1958. Fødested: Alexandria, Egypten. Nationalitet: Britisk. Den i artikel 2a, stk. 4, litra b), omhandlede dato: 24.4.2002.« under overskriften »Fysiske personer« affattes således:
                  »Mostafa Kamel Mostafa Ibrahim (alias (a) Mustafa Kamel Mustafa, (b) Adam Ramsey Eaman, (c) Kamel Mustapha Mustapha, (d) Mustapha Kamel Mustapha, (e) Mostafa Kamel Mostafa, (f) Abu Hamza Al-Masri, (g) Abu Hamza, (h) Abu Hamza Al-Misri). Adresse: Amerikas Forenede Stater. Fødselsdato: 15.4.1958. Fødested: Alexandria, Egypten. Nationalitet: Britisk. Den i artikel 2a, stk. 4, litra b), omhandlede dato: 24.4.2002.«


title: Kommissionens gennemførelsesforordning (EU) nr. 1022/2014 af 26. september 2014 om 220. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               27.9.2014

               DA

               Den Europæiske Unions Tidende

               L 283/40

         KOMMISSIONENS GENNEMFØRELSESFORORDNING (EU) Nr. 1022/2014
   af 26. september 2014
   om 220. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 9. september 2014 besluttede sanktionskomitéen under FN's Sikkerhedsråd at ændre et punkt på listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Derudover bør en fysisk person slettes fra listen, da vedkommende bør opføres på listen i medfør af Rådets forordning (EU) nr. 753/2011 (2), og et punkt bør ændres, idet der bør tilføjes yderligere identificerende oplysninger i overensstemmelse med FN's Sikkerhedsråds beslutning af 15. august 2014.

               (3)

               Bilag I til forordning (EF) nr. 881/2002 bør derfor ajourføres —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. september 2014.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      (2)  Rådets forordning (EU) nr. 753/2011 af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (EUT L 199 af 2.8.2011, s. 1)

      BILAG
      I bilag I til forordning (EF) nr. 881/2002 foretages følgende ændringer:

                  1)

                  Følgende punkt under overskriften »Fysiske personer« udgår:
                  »Qari Rahmat (alias Kari Rahmat). Fødselsdato: a) 1981 (b) 1982. Fødested: Shadal (variant Shadaal) Bazaar, Achindistriktet, Nangarharprovinsen, Afghanistan. Adresse: a) Kamkai, Achindistriktet, Nangarharprovinsen, Afghanistan b) Nangarharprovinsen, Afghanistan. Den i artikel 2a, stk. 4, litra b), omhandlede dato: 20.8.2014.«

                  2)

                  Punktet »Mokhtar Belmokhtar (alias a) Belaouar Khaled Abou El Abass, b) Belaouer Khaled Abou El Abass, c) Belmokhtar Khaled Abou El Abes, d) Khaled Abou El Abass, e) Khaled Abou El Abbes, f) Khaled Abou El Abes, g) Khaled Abulabbas Na Oor, h) Mukhtar Belmukhtar, i) Abou Abbes Khaled, j) Belaoua, k) Belaour). Fødselsdato: 1.6.1972. Fødested: Ghardaia, Algeriet. Nationalitet: Algerisk. Andre oplysninger: a) Faderens navn er Mohamed og moderens navn er Zohra Chemkha, b) Medlem af rådet for Al-Qaida-organisationen i det islamiske Magreb (AQIM); c) Leder af Katibat el Moulathamoune, som er aktiv i AQIM's 4. region (Sahel/Sahara). Den i artikel 2a, stk. 4, litra b), omhandlede dato: 11.11.2003.« affattes således:
                  »Mokhtar Belmokhtar (alias a) Belaouar Khaled Abou El Abass, b) Belaouer Khaled Abou El Abass, c) Belmokhtar Khaled Abou El Abes, d) Khaled Abou El Abass, e) Khaled Abou El Abbes, f) Khaled Abou El Abes, g) Khaled Abulabbas Na Oor, h) Mukhtar Belmukhtar, i) Abou Abbes Khaled, j) Belaoua, k) Belaour). Fødselsdato: 1.6.1972. Fødested: Ghardaia, Algeriet. Nationalitet: algerisk. Andre oplysninger: a) Faderens navn er Mohamed og moderens navn er Zohra Chemkha, b) Medlem af rådet for Al-Qaida-organisationen i det islamiske Magreb (AQIM), c) Leder af AI Mouakaoune Biddam, AI Moulathamoun og AI Mourabitoun. Den i artikel 2a, stk. 4, litra b), omhandlede dato: 11.11.2003.«

                  3)

                  Punktet »Hamid Hamad Hamid al-'Ali. Fødselsdato: 17.11.1960. Fødested: (a) Kuwait, (b) Qatar. Den i artikel 2a, stk. 4, litra b), omhandlede dato: 15.8.2014.« affattes således:
                  »Hamid Hamad Hamid al-'Ali. Fødselsdato: 17.11.1960. Fødested: a) Kuwait, b) Qatar. Nationalitet: kuwaitisk. Pasnr.: a) 001714467 (kuwaitisk pas), b) 101505554 (kuwaitisk pas). Den i artikel 2a, stk. 4, litra b), omhandlede dato: 15.8.2014.«